Parodontológia - Esztétikai fogászat, implantáció, fogpótlás- Vitaldent fogászat
Az egészséges fogágy általános jó közérzetünk egyik fontos meghatározó tényezője. A fogakra lerakódó dentális plakk, majd az abból kialakuló fogkő hatására az íny begyulladhat: megduzzadhat, vöröses elszíneződés alakulhat ki, a beteg fogínyvérzésről, súlyosabb esetben fogai meglazulásáról panaszkodik. Megfelelően alapos, rendszeres szájhigiéniás kezeléssel ebben a stádiumban a fogágy teljes gyógyulását érhetjük el, ezért különös hangsúlyt fektetünk a szájhigiéniás kezelésekre.
Féléves rendszerességgel, illetve minden egyéb fogászati beavatkozást megelőzően javasoljuk betegeinknek a fogkő-eltávolításból és polírozásból álló kezelést. Szájsebészeti, és esztétikai fogászati kezeléseink hosszú távú sikere annak is köszönhető, hogy a betegek szigorú és alapos (de fájdalommentes) parodontológiai elő-, és utókezelésben részesülnek. Ezáltal minimálisra csökkentjük a fogágybetegséget okozó baktériumok számát, megnövelve a természetes fogak, és a beültetett implantátumok élettartamát. A rendszeres szájhigiéniás kezelés az egészséges fogágy hosszú távú fenntartásának feltétele. Fogászati centrumunkban a dentálhigiéniai kezelést Kácsor Katalin kolléganőnk végzi.
Amennyiben az ínygyulladás hosszabb ideje fennáll, a gyulladás ráterjed a fogágy mélyebb szöveteire, a fogmeder-csontra és a gyökérhártyára, a fog tartószerkezete pusztulni kezd, a fog körül tasak alakul ki, majd a fog meglazul.
A már kialakult fogágy-betegségek kezelésében sokéves tapasztalattal rendelkezünk, jól bevált terápiás protokollt alkalmazunk. A szükséges kezelések megtervezésekor alapos klinikai vizsgálatot végzünk:
szájhigiéné vizsgálata,
íny és fogágy-szövetek vizsgálata szájüregi, radiológiai, immunhisztokémiai-bakteriológiai módszerekkel,
fogágy-tasakok felmérése,
fogmozgathatóság meghatározása,
genetikai, és egyéb hajlamosító tényezők felmérése
A fentiek ismeretében meghatározzuk a betegség stádiumát, majd egyéni kezelési tervet állítunk fel a fogágy-betegség felszámolására.
2. Szájhigiéniás fázis, a beteg előkészítése, motiválása
A dentálhigiéniai kezelési fázis akár több alkalommal elvégzett fogkő-eltávolítással kezdődik, mely során megtanítjunk a pácienst a megfelelő fogmosási technikára, speciális szájápolási eszközök használatára folyamatosan monitorozva a beteg önálló szájápolásának fejlődését. Ez a fázis több hétig is eltarthat.
A sikeres előkészítési fázist követően döntést hozunk esetleges további parodontológiai kezelés szükségességéről.
3. Zárt kürettek:
Nem túl mély: 4-6 mm-es fogágy-tasakok jól reagálnak az úgy nevezett zárt kürettre, amelyet helyi érzéstelenítésben végzünk. Az íny alatti tisztító kezelés során speciális műszerek segítségével eltávolítjuk a fertőzött gyökércement réteget, a gyulladt tasakfalat. Néhány hetes gyógyulási fázis után ismételt vizsgálatra kerül sor, mely során ellenőrizzük az otthoni szájhigiéniás előírások betartását, hatékonyságát, az eddigi kezelési eredményeket. Szükség esetén további kezeléseket javaslunk.
4. Nyitott kürettek, fogmegtartó regeneratív kisműtétek:
A zárt kürettel fel nem számolt tasakok további kezelése nyitott kürettel történik, amely az íny felnyitásával, a szem ellenőrzése mellett teszi lehetővé a tökéletes gyulladásmentesség elérését.
A regeneratív kisműtétek célja a fogak mellett lesorvadt csontállomány újraképződésének elősegítése speciális csontpótló anyagok (Bioss® (Gseitlich), saját csont és különbőző kollagénmembránok által. A műtétek során sikeresen alkalmazzuk továbbá a zománc mátrix protein készítményt: Emdogaint® (Straumann) is.
5. Az íny plasztikai sebészete
Az ép, egészséges íny nem csupán az egészséges és funkcióképes fogágy, hanem az egészséges szájmiliő, és a vonzó, esztétikus mosoly meghatározója is.
Esztétikai vagy funkcionális zavart okozó problémák megoldását célzó mucogingivalis/ ínyplasztikai sebészeti eljárások alkalmazását az alábbi esetekben javasoljuk:
egyszeres- vagy többszörös ínyrecesszió, ezáltal esetleges fognyaki érzékenység
fogak, vagy implantátumok mellett hiányzó feszes íny
túlságosan letapadt vestibulum
ínypapilla nem megfelelő lefutása
esztétikai zavart okozó egyéb mucogingivalis léziók